
(Īpašā likumdošanas procedūra — apspriešanās)
Eiropas Parlaments,
–	ņemot vērā Komisijas priekšlikumu Padomei (COM(2024)0316),
–	ņemot vērā Līguma par Eiropas Savienības darbību 77. panta 3. punktu, saskaņā ar kuru Padome ar to ir apspriedusies (C10‑0112/2024),
–	ņemot vērā Reglamenta 84. pantu,
–	ņemot vērā Pilsoņu brīvību, tieslietu un iekšlietu komitejas ziņojumu (A10-0041/2025),
1.	apstiprina grozīto Komisijas priekšlikumu;
2.	tādēļ aicina Komisiju grozīt savu priekšlikumu saskaņā ar Līguma par Eiropas Savienības darbību 293. panta 2. punktu;
3.	aicina Padomi informēt Parlamentu, ja tā ir paredzējusi izmaiņas Parlamenta apstiprinātajā tekstā;
4.	prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu;
5.	uzdod priekšsēdētājai nosūtīt šo nostāju Padomei, Komisijai un dalībvalstu parlamentiem.

Grozījums Nr.		1
Regulas priekšlikums
19. apsvērums
	

	Komisijas ierosinātais teksts
	Grozījums

	(19)	Šī regula neparedz juridisko pamatu tam, lai dalībvalstīs tiktu izveidotas vai uzturētas valsts līmeņa datubāzes biometrisko datu uzglabāšanai, kas ir valsts tiesību aktu jautājums, kam ir jāatbilst Savienības tiesību aktiem par datu aizsardzību, ieskaitot attiecībā uz tā nepieciešamību un proporcionalitātes prasībām. Turklāt šī regula neparedz juridisku pamatu centralizētas datubāzes izveidei vai uzturēšanai Savienības līmenī.
	(19)	Šī regula neparedz juridisko pamatu tam, lai dalībvalstīs tiktu izveidotas vai uzturētas valsts līmeņa datubāzes biometrisko datu uzglabāšanai. Turklāt šī regula neparedz juridisku pamatu centralizētas datubāzes izveidei vai uzturēšanai Savienības līmenī. Kā savā atzinumā 21/2024 atgādināja Eiropas Datu aizsardzības uzraudzītājs, valsts līmeņa datubāzu izveidei vai uzturēšanai biometrisko datu glabāšanai dalībvalstīs vai līdzīgā veidā centralizētas datubāzes izveidei vai uzturēšanai Savienības līmenī, kā arī šādu datu iespējamai izmantošanai citiem mērķiem būtu jāatbilst stingrai nepieciešamības un samērīguma pārbaudei saskaņā ar Hartu, kā tas interpretēts attiecīgajā Tiesas judikatūrā.



Grozījums Nr.		2
Regulas priekšlikums
20. apsvērums
	

	Komisijas ierosinātais teksts
	Grozījums

	(20)	Biometriskie identifikatori būtu jāvāc un jāglabā personas apliecību un uzturēšanās dokumentu datu nesējā, lai varētu pārbaudīt dokumenta autentiskumu un dokumenta turētāja identitāti. Ņemot vērā elektronisko parakstu uz personas apliecību datu nesēja, turētāja identifikācija, izmantojot datu nesēju, kas satur tos pašus biogrāfiskos datus, kas uzdrukāti uz dokumenta, ir uzticamāka nekā dokumenta vizuāla pārbaude. Tāpēc Savienības pilsoņiem būtu jāļauj izmantot datus, kas tiek glabāti viņu personas apliecības datu nesējā, lai identificētu sevi saskarsmē ar privātām struktūrām. Tomēr datu nesējā glabāto pirkstu nospiedumu pārbaude būtu jāveic tikai pienācīgi pilnvarotiem darbiniekiem un tikai tādās situācijās, kad uzrādīt dokumentu ir tiesību aktos noteikta prasība.
	(20)	Sejas attēliem, ko glabā personas apliecību un uzturēšanās dokumentu datu nesējā, būtu jāpiekļūst tikai pienācīgi pilnvarotiem kompetento valsts iestāžu, Savienības aģentūru un privātu struktūru darbiniekiem, lai varētu pārbaudīt dokumenta autentiskumu un dokumenta turētāja identitāti. Šādai piekļuvei būtu jāatbilst Savienības tiesību aktiem par datu aizsardzību. Sejas attēlus nebūtu jāsaglabā ilgāk, nekā tas ir nepieciešams minētajiem mērķiem, tie būtu jādzēš, tiklīdz minētie mērķi ir sasniegti, un tie nebūtu jāpārsūta trešām valstīm vai starptautiskām organizācijām, ja vien to neatļauj Savienības tiesību akti par datu aizsardzību. Minētie aizsardzības pasākumi ir paredzēti, lai nodrošinātu sejas attēla pienācīgu aizsardzību, vienlaikus neaizliedzot tā izmantošanu.



Grozījums Nr.		3
Regulas priekšlikums
20.a apsvērums (jauns)
	

	Komisijas ierosinātais teksts
	Grozījums

	
	(20a)	Datu nesējā glabāto pirkstu nospiedumu pārbaude būtu jāveic tikai pienācīgi pilnvarotiem kompetento valsts iestāžu un Savienības aģentūru darbiniekiem un tikai tādās situācijās, kad uzrādīt dokumentu ir Savienības vai valsts tiesību aktos noteikta prasība.



Grozījums Nr.		4
Regulas priekšlikums
23. apsvērums
	

	Komisijas ierosinātais teksts
	Grozījums

	(23)	Dalībvalstīm vajadzētu būt iespējai nolemt, vai dokumentā, uz kuru attiecas šī regula, iekļaujams personas dzimums. Ja dalībvalsts šādā dokumentā iekļauj personas dzimumu, būtu attiecīgi jāizmanto ICAO dokumentā 9303 paredzētās specifikācijas “F”, “M” vai “X” vai atbilstošais saīsinājums (pirmais burts), ko izmanto minētās dalībvalsts valodā vai valodās.
	(23)	Neskarot Tiesas judikatūru1a, dalībvalstīm vajadzētu būt iespējai nolemt, vai dokumentā, uz kuru attiecas šī regula, iekļaujams personas dzimums. Ja dalībvalsts šādā dokumentā iekļauj personas dzimumu, būtu attiecīgi jāizmanto ICAO dokumentā 9303 paredzētās specifikācijas “F”, “M” vai “X” vai atbilstošais saīsinājums (pirmais burts), ko izmanto minētās dalībvalsts valodā vai valodās.

	
	_________________

	
	1a Tiesas 2024. gada 4. oktobra spriedums lietā C-4/23 Mirin, ECLI:EU:C:2024:845



Grozījums Nr.		5
Regulas priekšlikums
26. apsvērums
	

	Komisijas ierosinātais teksts
	Grozījums

	(26)	Situācijās, kad rodas grūtības saistībā ar biometrisko identifikatoru vākšanu, dalībvalstīm būtu jānodrošina, ka ir ieviestas atbilstošas procedūras, lai respektētu attiecīgās personas cieņu. Tāpēc būtu jāņem vērā īpaši apsvērumi saistībā ar dzimumu un bērnu un neaizsargātu personu īpašajām vajadzībām.
	(26)	Situācijās, kad rodas grūtības saistībā ar biometrisko identifikatoru vākšanu, dalībvalstīm būtu jānodrošina, ka ir ieviestas atbilstošas procedūras, lai respektētu attiecīgās personas cieņu. Tāpēc būtu jāņem vērā īpaši apsvērumi saistībā ar dzimumu un bērnu un neaizsargātu personu īpašajām vajadzībām. Kvalificēti darbinieki būtu jāapmāca par paraugpraksi biometrisko identifikatoru vākšanai no bērniem un neaizsargātām personām, nodrošinot jutīgumu pret vajadzībām, kas saistītas ar dzimumu un vecumu, vienlaikus respektējot visu personu cieņu.



Grozījums Nr.		6
Regulas priekšlikums
32. apsvērums
	

	Komisijas ierosinātais teksts
	Grozījums

	(32)	Dalībvalstīm būtu savstarpēji jāapmainās ar šādu informāciju, jo tā ir nepieciešama, lai piekļūtu drošajā datu nesējā iekļautajai informācijai un autentificētu un pārbaudītu to. Drošajā datu nesējā izmantotajiem formātiem jābūt sadarbspējīgiem, tostarp ar automatizētām robežkontroles sistēmām.
	(32)	Dalībvalstīm būtu savstarpēji jāapmainās ar šādu informāciju, jo tā ir nepieciešama, lai piekļūtu drošajā datu nesējā iekļautajai informācijai un autentificētu un pārbaudītu to. Drošajā datu nesējā izmantotajiem formātiem jābūt sadarbspējīgiem, tostarp ar automatizētām robežkontroles sistēmām. Komisijai būtu jāveicina dalībvalstu sadarbība šādu mērķu atbalstam.



Grozījums Nr.		7
Regulas priekšlikums
43. apsvērums
	

	Komisijas ierosinātais teksts
	Grozījums

	(43)	Saskaņā ar 2016. gada 13. aprīļa Iestāžu nolīgumu par labāku likumdošanas procesu9, Komisijai ne agrāk kā sešus gadus pēc šīs regulas piemērošanas datuma būtu jāveic šīs regulas izvērtējums, pamatojoties arī uz informāciju, kas apkopota, izmantojot īpašus uzraudzības mehānismus, lai novērtētu regulas faktisko ietekmi un vajadzību īstenot turpmāku rīcību. Uzraudzības nolūkā dalībvalstīm būtu jāvāc statistika par to personas apliecību un uzturēšanās dokumentu skaitu, ko tās izsniegušas.
	(43)	Komisijai būtu jāziņo par šīs regulas īstenošanu pēc diviem un 11 gadiem no šīs regulas spēkā stāšanās dienas, tostarp ziņojumā aplūkojot arī drošības līmeņa piemērotību un ņemot vērā tās ietekmi uz pamattiesībām un datu aizsardzības principiem. Saskaņā ar 2016. gada 13. aprīļa Iestāžu nolīgumu par labāku likumdošanas procesu Komisijai, pēc sešiem gadiem no šīs regulas spēkā stāšanās dienas un pēc tam ik pēc sešiem gadiem būtu jāveic šīs regulas izvērtējums, tostarp pamatojoties uz informāciju, kas apkopota, izmantojot īpašus uzraudzības mehānismus, lai novērtētu regulas faktisko ietekmi un vajadzību īstenot turpmāku rīcību. Uzraudzības nolūkā dalībvalstīm būtu jāvāc statistika par to personas apliecību un uzturēšanās dokumentu skaitu, ko tās izsniegušas.

	_________________
	_________________

	9 OV L 123, 12.5.2016., 1. lpp., ELI: http://data.europa.eu/eli/agree_interinstit/2016/512/oj.
	9 OV L 123, 12.5.2016., 1. lpp., ELI: http://data.europa.eu/eli/agree_interinstit/2016/512/oj.



Grozījums Nr.		8
Regulas priekšlikums
3. pants – 2. punkts – 2. daļa
	

	Komisijas ierosinātais teksts
	Grozījums

	Atkāpjoties no šā punkta pirmās daļas, dokumenta numuru var norādīt I zonā, un norādīt personas dzimumu nav obligāti.
	Atkāpjoties no šā punkta pirmās daļas, dokumenta numuru var norādīt I zonā, un norādīt personas dzimumu nav obligāti. Ja dalībvalsts šajā regulā paredzētajā dokumentā iekļauj personas dzimumu, būtu attiecīgi jāizmanto ICAO dokumentā 9303 paredzētās specifikācijas “F”, “M” vai “X” vai atbilstošais saīsinājums (pirmais burts), ko izmanto minētās dalībvalsts oficiālajā valodā vai valodās.



Grozījums Nr.		9
Regulas priekšlikums
3. pants – 5. punkts
	

	Komisijas ierosinātais teksts
	Grozījums

	5.	Personas apliecībās iestrādā īpaši drošu datu nesēju, kas ietver apliecības turētāja sejas attēlu un divus pirkstu nospiedumus sadarbspējīgos digitālos formātos. Biometrisko identifikatoru ieguvei dalībvalstis piemēro tehniskās specifikācijas, kas noteiktas ar Komisijas Īstenošanas lēmumu C(2018) 776712 kurš grozīts ar Komisijas Īstenošanas lēmumu C(2021) 372613.
	5.	Personas apliecībās iestrādā īpaši drošu datu nesēju, kas ietver apliecības turētāja sejas attēlu un divus pirkstu nospiedumus sadarbspējīgos digitālos formātos. Abu minēto biometrisko identifikatoru veidu ieguvei dalībvalstis piemēro tehniskās specifikācijas, kas noteiktas ar Komisijas Īstenošanas lēmumu C(2018) 776712 kurš grozīts ar Komisijas Īstenošanas lēmumu C(2021) 372613.

	_________________
	_________________

	12 Komisijas Īstenošanas lēmums C(2018) 7767 (2018. gada 30. novembris), ar ko nosaka tehniskās specifikācijas trešo valstu valstspiederīgo uzturēšanās atļauju vienotai formai un atceļ Lēmumu C(2002) 3069.
	12 Komisijas Īstenošanas lēmums C(2018) 7767 (2018. gada 30. novembris), ar ko nosaka tehniskās specifikācijas trešo valstu valstspiederīgo uzturēšanās atļauju vienotai formai un atceļ Lēmumu C(2002) 3069.

	13 Komisijas Īstenošanas lēmums C(2021) 3726 (2021. gada 4. jūnijs), ar ko attiecībā uz normatīvo atsauču sarakstu groza Īstenošanas lēmuma C(2018) 7767 III pielikumu.
	13 Komisijas Īstenošanas lēmums C(2021) 3726 (2021. gada 4. jūnijs), ar ko attiecībā uz normatīvo atsauču sarakstu groza Īstenošanas lēmuma C(2018) 7767 III pielikumu.



Grozījums Nr.		10
Regulas priekšlikums
10. pants – 3. punkts
	

	Komisijas ierosinātais teksts
	Grozījums

	3.	Biometriskos identifikatorus, kas tiek glabāti personas apliecību vai uzturēšanās dokumentu personalizēšanas vajadzībām, glabā īpaši drošā veidā un tikai līdz attiecīgā dokumenta saņemšanas dienai, un nekādā gadījumā ilgāk par 90 dienām no attiecīgā dokumenta izdošanas dienas, izņemot gadījumus, kad tas nepieciešams apstrādes mērķiem saskaņā ar Savienības un valsts tiesību aktiem. Pēc minētā perioda šie biometriskie identifikatori būtu nekavējoties jāizdzēš vai jāiznīcina.
	3.	Biometriskos identifikatorus, kas tiek glabāti personas apliecību vai uzturēšanās dokumentu personalizēšanas nolūkā, glabā īpaši drošā veidā un tikai līdz dokumenta saņemšanas dienai, un nekādā gadījumā ilgāk par 90 dienām no dokumenta izdošanas dienas. Pēc minētā perioda šie biometriskie identifikatori būtu nekavējoties jāizdzēš vai jāiznīcina. Uz minēto datu apstrādi citos nolūkos attiecas ierobežojumi un nosacījumi, kas paredzēti valsts vai Savienības datu aizsardzības tiesību aktos.



Grozījums Nr.		11
Regulas priekšlikums
11. pants – 4. punkts
	

	Komisijas ierosinātais teksts
	Grozījums

	4.	Sadarbība ar ārpakalpojumu sniedzējiem neizslēdz dalībvalstu atbildību, kas var rasties saskaņā ar Savienības vai valsts tiesību aktiem par pienākumu neizpildi attiecībā uz personas datiem.
	4.	Sadarbība ar ārpakalpojumu sniedzējiem neizslēdz dalībvalstu atbildību, kas var rasties saskaņā ar Savienības vai valsts tiesību aktiem par pienākumu neizpildi attiecībā uz personas datiem. Dalībvalstis nodrošina, ka visi ārējie pakalpojumu sniedzēji ievēro Savienības un valsts tiesību aktus datu aizsardzības jomā, un tiek pieņemti atbilstīgi pasākumi, lai novērstu neatļautu piekļuvi personas datiem vai to ļaunprātīgu izmantošanu ārpakalpojumu procesos.



Grozījums Nr.		12
Regulas priekšlikums
11. pants – 6. punkts – 1. daļa – ievaddaļa
	

	Komisijas ierosinātais teksts
	Grozījums

	Personas apliecību un uzturēšanās dokumentu datu nesējā glabātos biometriskos datus izmanto tikai saskaņā ar Savienības un valsts tiesību aktiem, lai pārbaudītu:
	Personas apliecību un uzturēšanās dokumentu datu nesējā glabātajam turētāja sejas attēlam piekļūst tikai pienācīgi pilnvaroti kompetento valsts iestāžu, Savienības aģentūru un privātu struktūru darbinieki atbilstīgi Savienības tiesību aktiem par datu aizsardzību, lai pārbaudītu:



Grozījums Nr.		13
Regulas priekšlikums
11. pants – 6. punkts – 1.a daļa (jauna)
	

	Komisijas ierosinātais teksts
	Grozījums

	
	Lai privātas struktūras piekļūtu sejas attēlam, ir vajadzīga arī turētāja piekrišana, izņemot gadījumus, kad piekļuve neatkarīgi no piekrišanas ir absolūti nepieciešama pirmajā daļā noteiktajos nolūkos un paredzēta Savienības vai valsts tiesību aktos atbilstīgi Savienības tiesību aktiem par datu aizsardzību.



Grozījums Nr.		14
Regulas priekšlikums
11. pants – 6. punkts – 2. daļa
	

	Komisijas ierosinātais teksts
	Grozījums

	Abiem datu nesējā glabātajiem pirkstu nospiedumiem piekļūst tikai pienācīgi pilnvaroti kompetento valsts iestāžu un Savienības aģentūru darbinieki.
	Abiem datu nesējā glabātajiem turētāja pirkstu nospiedumiem piekļūst tikai pienācīgi pilnvaroti kompetento valsts iestāžu un Savienības aģentūru darbinieki šā punkta pirmajā daļā noteiktajos nolūkos un atbilstīgi Savienības un valsts tiesību aktiem par datu aizsardzību.



Grozījums Nr.		15
Regulas priekšlikums
13. pants – virsraksts
	

	Komisijas ierosinātais teksts
	Grozījums

	Izvērtēšana
	Ziņošana un izvērtēšana



Grozījums Nr.		16
Regulas priekšlikums
13. pants – -1. punkts (jauns)
	

	Komisijas ierosinātais teksts
	Grozījums

	
	-1.	Līdz [divi gadi pēc šīs regulas spēkā stāšanās dienas] un līdz [11 gadi pēc šīs regulas spēkā stāšanās dienas] Komisija ziņo Eiropas Parlamentam, Padomei un Eiropas Ekonomikas un sociālo lietu komitejai par šīs regulas īstenošanu, jo īpaši par pamattiesību un personas datu aizsardzību.



Grozījums Nr.		17
Regulas priekšlikums
13. pants – 1. punkts – ievaddaļa
	

	Komisijas ierosinātais teksts
	Grozījums

	1.	Ne agrāk kā [seši gadi pēc šīs regulas stāšanās spēkā] Komisija izvērtē šo regulu un iesniedz Eiropas Parlamentam, Padomei un Eiropas Ekonomikas un sociālo lietu komitejai ziņojumu par galvenajiem konstatējumiem. Ziņojumā jo īpaši pievēršas šādiem aspektiem:
	1.	Ne vēlāk kā [seši gadi pēc šīs regulas stāšanās spēkā] un pēc tam reizi sešos gados Komisija izvērtē šo regulu un iesniedz Eiropas Parlamentam, Padomei un Eiropas Ekonomikas un sociālo lietu komitejai ziņojumu par galvenajiem konstatējumiem. Ziņojumā jo īpaši pievēršas šādiem aspektiem:



Grozījums Nr.		18
Regulas priekšlikums
13. pants – 1. punkts – da apakšpunkts (jauns)
	

	Komisijas ierosinātais teksts
	Grozījums

	
	da)	nepieciešamība ieviest kopīgus drošības elementus pagaidu kārtā izmantotiem identifikācijas dokumentiem, lai uzlabotu to atzīšanu.



Grozījums Nr.		19
Regulas priekšlikums
13. pants – 1. punkts – db apakšpunkts (jauns)
	

	Komisijas ierosinātais teksts
	Grozījums

	
	db)	nepieciešamība vēl vairāk saskaņot uzturēšanās dokumentu drošības elementus.

